 సువర్చల గొంతులో సానుభూతి వ్యక్తం చేస్తూ, "ఆపరేషన్ తప్పని సరా?" అనడిగింది.

 అతడు విషాదంగా నవ్వి, "బ్రతుక్కూ మరణానికీ మధ్య ఊగిసలాడే కంటే ఆటో ఇటో తేల్చుకోవడం మంచిది కదా?"

 ఇప్పుడు తేల్చుకొన్నా ఎప్పుడో ఒకసారి అటే కదా?"

 "సృష్టికీ లయానికీ మధ్య ఈ మాయ తెరే లేకపోతే మనిషికి జీవితమే ఉండదు, సువర్చలగారూ! ఎప్పుడో ఈ ప్రయాణం ఆగకతప్పదు. కాని, గుర్తుండదు, మన ప్రతి ఆలోచనా, ప్రతి కార్యక్రమం, ప్రతీ అడుగూ జీవితం శాశ్వతమనేట్టుగానే ఉంటాయి. ఉండాలి కూడా. ఉండకపోతే ఈ జిజ్ఞాస, ఈ విజ్ఞానం, ఈ సంస్క్రుతి, ఈ నాగరికత ఇవేమీ ఉండవు. జీవచ్చవంగా, ఒక బండ మాదిరిగా అవుతుంది బ్రతుకు!"

 "ఒప్పుకొంటాను మీ మాట!"

 రాజశేఖరం లేచి వెళ్ళి, "డ్రైవర్, కారులో బ్రీఫ్ కేస్ ఉంది! ఇలా పట్రా!" అని కేకేశాడు. డ్రైవరు చేతిలోంచి బ్రీఫ్ కేస్ అందుకొని అన్నాడు! "ఇదిగో! ఈ బ్రీఫ్ కేస్ లో నా వీలునామా ఉంది! అది అమ్మాయికి ఇచ్చివెడదామని వచ్చాను! నా యావదాస్థిలో సగం అమ్మాయికీ, సగం నా భార్యకీ వ్రాశాను! నేను చనిపోవడమే జరిగితే నా భార్య ఇక ఇండియా తిరిగిరాదు. అక్కడే వాళ్ళన్నయ్య దగ్గరుండి పోతుంది! బ్రతికితే ఇద్దరం ఇండియా తిరిగి వస్తాము."

 "వీలునామాలో ఇద్దరికీ మీ ఆస్తి వ్రాశారు కదా? మీ జీవితానికి ఆధారం ఏమిటి?"

 "నేను డాక్టర్ని! ఇదివరకులా రెండు చేతులా సంపాదించుకోక పోయినా నా జీవితానికి సరిపడా సంపాదించు కోగలను! పేదలకు సేవచేస్తూనే!"

 అప్పటికే బాబును తీసుకొని లోపలికి వెళ్ళిపోయింది ప్రేమీ. వాళ్ళ సంభాషణలో శ్రోతగాకూడా ఉండడం ఇష్టం లేనట్టుగా.

 రాజశేఖరం విచారంగా, "ప్రేమిక నా ముఖం చూడడానికి ఇష్టపడదని తెలుసు! కాని, ఇండియా వదిలిపోయేందుకు ఆమెను ఒక్కసారి కళ్ళారా చూసిపోవాలన్న కోరికను చంపుకోలేకపోయాను!" అన్నాడు.

 "మీ ముఖం చూడడానికికూడా ఇష్టపడని మనిషి మీ వీలునామా స్వీకరిస్తుందని ఎలా ఆశించారు!"

 "ఆశ మనిషికి ప్రాణం కదా? అవమానమో, ఆనందమో ఏదైనా స్వీకరించదానికి వచ్చాను! ప్రేమిక విజ్జురాలే అయితే, ఆమెను పెంచిన తల్లిదండ్రులు ఆమెను ఉత్తమురాలిగా తీర్చిదిద్దిఉంటే, మృత్యు ముఖంలో ఉండి అర్ధించే మనిషి కోరికను కాదనదని నా విశ్వాసం! ఈమాటే ఆమెంకు చెప్పండి!"

 "సరే! ఆమెకు చెబుతాను! నచ్చజెప్పడానికి కూడా ప్రయత్నిస్తాను! ముందు మీరు లేచి కాళ్ళు చేతులు కడుక్కొని కొంచెం ఉపాహారం ఏదైనా తీసుకోండి!"

 రాజశేఖరం అభ్యంతరం చెప్పలేదు. అతడీపూట సువర్చలకు గెస్ట్ గా ఉండడానికే వచ్చాడు.

 
           * * *

 ప్రేమికని క్షణంలో లక్షాధికారిణిచేసే వీలునామా ఉన్న బ్రీఫ్ కేస్ రాజశేఖరం ముందున్న టీపాయ్ మీద ఉంది!

 వచ్చిన అతిధితోపాటు ఇంటి సభ్యులంతా హాలులో సమావేశమైనట్టుగా ఉన్నారు. రఘురామయ్యగారు, అజయ్ కూడా కూర్చొన్నారు సోఫాల్లో పనివాళ్ళు కూడా గోడవారల్లో నిలబడ్డారు, కుతూహలం ముహాలనిండా నింపుకొని.

 వాళ్ళందరి మధ్య.

 ప్రేమీ ముఖం తిరస్కారంతో, కోపంతో కందిపోయినట్టుగా ఉంది. ఆమె ఆ కూర్చొన్న తీరు ఎవరో బలవంతంగా లాక్కువచ్చి కూలేసినట్టుగా ఉంది!

 "నువ్వు ద్వేషించడానికి తగినంత కారణముందమ్మా! కాని, ద్వేషం, పగ మనిషిని పశువుగా మారుస్తాయి. అవి జయించిన మనిషి మామూలు మనిషికంటే ఒక మెట్టు పైనుంటాడు. ఆ మెట్టు పైన నువ్వు నిలబడి నాకు క్షమాభిక్ష పెట్టమని వేడుకొంటున్నాను." రాజశేఖరం గొంతు గాద్గదికమైంది.

 ప్రేమీ చివ్వున తలెత్తి అంది. "ఇరవయ్యేళ్ళ క్రితం ఇదే రూపాన్ని ద్వేషించి కామించి వదిలి వేశారు. ఆ కామానికి ప్రతిఫలంగా పుట్టిన నన్ను చూస్తే మీకీ మమకారం ఎక్కడినుండి పొంగు లెత్తుతూంది?"

 "బలాత్కారంతో ఏర్పడిన సంబందంలో అయినా, ప్రేయసీ ప్రియులైనా, చివరికి భార్యాభార్తలైనా వాళ్ళ సంబంధంలో కామమే ఉంటుంది. పిల్లలంటేనే కామ ఫలాలు! వాళ్ళమీద వాత్సల్యం, మమకారం ఎలా ఏర్పడతాయో మాత్రం చెప్పలేం. ఇదే సృష్టికర్త లీల అనుకొంటాను."

 "ఇరవయ్యేళ్ళక్రితం ఇదే రూపాన్ని మీకోరికకు బలితీసుకొన్నారు. ఇరవయ్యేళ్ళ తరువాత ఇదే రూపంముందు తండ్రిగా నిలబడడానికి ఆరాటపడుతున్నారు. ఇదికూడా సృష్టికర్త లీలేనా?"

 "రూపం అదే. ముమ్మూర్తులా అదే. కాని, ఆమె గీతాభావాని నువ్వు ప్రేమికారాణివి. నన్ను తండ్రినిచేసిన ప్రియురాలు ఆమె అయితే, నువ్వు నా రక్తం పంచుకుపుట్టిన కూతురివమ్మా."

 "మీరు తండ్రీ నేను కూతుర్ని. చెప్పుకోడానికి సిగ్గు వేయడంలేదూ? తల్లి ఒడిలో నిశ్చింతగా పెరగాల్సిన నన్ను పుడుతూనే ముళ్ళ చెట్లలోకి విసిరివేసేట్టు చేశారు. తండ్రి లేకుండా పుట్టిన దాన్నని నా బ్రతుకే నవ్వుల పాలయ్యేట్టు చేశారు. ఇవాళ నీ తండ్రినని, ఇన్నాళ్ళు చెమటోడ్చి కూడబెట్టిన ఆస్థినంతా నాకు ధారబోయడానికి వచ్చారు. మీరిలా రావడం ఎంత అసహజంగా ఉందో నేను మీ కోరికను ఆమోదించడం అంతే అసహజం. ఇది ద్వేషం కాదు. ప్రతీకారం కాదు. కేవలం మనసు సమ్మతించని విషయం ఇది."

 "నీ దృష్టిలో అసహజమేమోగాని నా దృష్టికి చాలా సహజంగా కనిపిస్తూంది, తల్లీ! నా భార్య తరువాత 'నా' అంటూ మిగిలినదానివి నువ్వొక్కదానివే. నేను సంపాదించుకొన్నది నీకిచ్చి పోవడం చాలా సహజంగా కనిపిస్తూంది."

 suvarchala gontulo saanubhooti vyaktam chestu, "aperation tappani sara?" anadigindi.

 atadu vishaadamgaa navvi, "bratukkuu maranaanikee madhya oogisalaade kante auto ito telchukovadam manchidi kada?"

 ippudu telchukonna eppudo okasari ate kada?"

 "srushtikee layaniki madhya ee maaya tere lekapothe manishiki jeevitame undadu, suvarchalagaaruu! eppudo ee prayaanam aagakatappadu. kaani, gurtundadu, mana prati alochana, prati kaaryakramam, pratee aduguu jeevitam saashvatamanettugaane untaayi. undaali kuudaa. undakapothe ee jignaasa, ee vignaanam, ee samskruti, ee naagarikata ivemi undavu. jeevachhavamgaa, oka banda maadirigaa avutundi bratuku!"

 "oppukontaanu mee maata!"

 rajasekharam lechi velli, "driver, kaarulo breef kes undi! ilaa patra!" ani kekesadu. draivaru chetilonchi breef kes andukoni annadu! "idigo! ee breef kes loo naa veelunama undi! adhi ammayiki ichivedadamani vachanu! naa yaavadaasthilo sagam ammayiki, sagam naa bhaaryakee vraasaanu! nenu chanipovadame jarigithe naa bharya ika india tirigiraadu. akkade vaallannayya daggarundi potundi! bratikite iddaram india tirigi vastaamu."

 "veelunaamaalo iddarikee mee aasti vraasaaru kada? mee jeevitaaniki aadhaaram emiti?"

 "nenu daaktarni! idivarakula rendu chetula sampadinchukoka poina naa jeevitaaniki saripada sampaadinchu kogalanu! pedalaku sevachestune!"

 appatike baabunu teesukoni lopaliki vellipoyindi premi. vaalla sambhaashanalo shrothagaakuudaa undadam ishtam lenattugaa.

 rajasekharam vichaaramgaa, "premika naa mukham chudadaniki ishtapadadani telusu! kaani, india vadilipoyenduku aamenu okkasari kallara chusipovalanna korikanu champukolekapoyanu!" annadu.

 "mee mukham chudadanikikuda ishtapadani manishi mee veelunama sweekaristundani ela aasinchaaru!"

 "aasha manishiki praanam kada? avamanamo, aanandamo edaina sweekarinchadaaniki vachanu! premika vijjurale ayithe, aamenu penchina tallidandrulu aamenu uttamuraaligaa teerchididdiunte, mrutyu mukhamlo undi ardhinche manishi korikanu kaadanadani naa vishwaasam! eemaate aamenku cheppandi!"

 "sare! aameku chebutaanu! nachajeppadaaniki kuudaa prayatnistaanu! mundu meeru lechi kaallu chetulu kadukkoni konchem upaharam edaina teesukondi!"

 rajasekharam abhyantaram cheppaledu. atadeepoota suvarchalaku gest gaa undadaanike vachaadu.

 
           * * *

 premikani kshanamlo lakshaadhikaarinichese veelunama unna breef kes rajasekharam mundunna teepay meeda undi!

 vachina atidhithopaatu inti sabhyulanta haalulo samavesamainattugaa unnaaru. raghuramayyagaru, ajay kuudaa kuurchonnaaru sophallo panivaallu kuudaa godavarallo nilabaddaaru, kutuhalam muhalaninda nimpukoni.

 vallandari madhya.

 premi mukham tiraskaaramtho, kopamtho kandipoyinattugaa undi. aame aa kuurchonna teeru evaro balavantamgaa laakkuvacchi koolesinattugaa undi!

 "nuvvu dveshinchadaaniki taginanta karanamundamma! kaani, dwesham, paga manishini pasuvugaa maarustaayi. avi jayinchina manishi maamuulu manishikante oka mettu painuntaadu. aa mettu paina nuvvu nilabadi naaku kshamabhiksha pettamani vedukontunnanu." rajasekharam gontu gaadgadikamaindi.

 premi chivvuna taletti andi. "iravayyella kritam ide roopaanni dweshinchi kaaminchi vadili vaesaaru. aa kamaniki pratiphalamgaa puttina nannu chuste meeki mamakaram ekkadinundi pongu lettutuundi?"

 "balaatkaaramtho erpadina sambandamlo aina, prayasee priyulainaa, chivariki bhaaryaabhaartalainaa vaalla sambandhamlo kamame untundi. pillalantene kaama phalaalu! vaallameeda vaatsalyam, mamakaram ela erpadatayo maatram cheppalem. ide srushtikarta leela anukontaanu."

 "iravayyellakritam ide roopaanni meekorikaku baliteesukonnaaru. iravayyella taruvaata ide roopammundu tandrigaa nilabadadaaniki aaraatapadutunnaaru. idikuda srushtikarta leelena?"

 "roopam adhe. mummurtula adhe. kaani, aame geetaabhaavaani nuvvu premikaaraanivi. nannu tandrinichesina priyuraalu aame ayithe, nuvvu naa raktam panchukuputtina koothurivamma."

 "meeru tandri nenu koothurni. cheppukodaaniki siggu veyadamleduu? talli odilo nischintagaa peragaalsina nannu pudutuunee mulla chetlaloki visirivesettu chesaru. tandri lekunda puttina daannani naa bratuke navvula palayyettu chesaru. ivaala nee tandrinani, innaallu chematodi koodabettina aasthinantaa naaku dhaaraboyadaaniki vachaaru. meerila ravadam entha asahajamgaa undo nenu mee korikanu aamodinchadam anthe asahajam. idhi dwesham kaadu. prateekaaram kaadu. kevalam manasu sammatinchani vishayam idhi."

 "nee drushtilo asahajamemogaani naa drushtiki chala sahajamgaa kanipistuundi, talli! naa bharya taruvaata 'naa' antuu migilinadaanivi nuvvokkadaanive. nenu sampaadinchukonnadi neekicchi povadam chala sahajamgaa kanipistuundi."
